Den Vest-Sjællandske Avis, 1833-01-15
J det vestlige Europa faae imidlertid de friere Statsforfatninger stedse meere Indgang; Menneskenes borgerlige Forfatning stiger der som et nye Trin opad; Monarken regierer der i Forbindelse med Folket, lader dettes Repræsentanter tilligemed Aristokratiet tage Plads ved sin Side, adspørger dem, og overlader det for en Deel til dem at bestemme Lovene. Det constitutionelle System er endnu i sin Uddannelses-Periode; og Kampen gielder egentlig om hvor stor en Andeel Aristokratiet eller Folket skal have i Statsbestyrelsen, og hvor dybt Retten til at udvælge dettes Repræsentanter skal slige ned i de lavere Folkeclasser, men det er unægteligt, at det har alt Udseendet af, at det constitutionelle System kjæmper sig igennem og vil sætte sig paa en fast Fod i den ene halve Deel af vor Jordens Deel. En stor Deel af de Ulemper, som finde Sted ved de constitutionelle Statsforfatninger vilde falde bort ved en eneste Grundbestemmelse, hvorved det er besynderligt nok, at man ikke noget Sted har tænkt paa at indføre den, og at man knap hører den omtale; den ganske simple, at der skulle udkræves offentlige Beviser for, at den Mand, som vælges til at være Raadgiver i Statens Anliggender ogsaa besidder den fornødne Jndsigt i Statsbestyrelsen. Det er latterligt, at enhver Mand, som har naaet en vis Alder eller besidder en vis Formue kan vælges til at være paa Raad med for at styre Statens Skib, uden man i mindste Maade har Vished for at han forstaaer sig noget derpaa; imedens man ikke betroer en Mand at styre et nok saa lidet Skib, naar han ikke først har underkastet sig en hertil hørende Examen. Enhver Repræsentant burde dog i Forveien have godtgjort, at han var opklaret om Moralens Grundsætninger, og bevandret i Livets Philosophie; at han var behørig bekiendt med Historien, især sit Fædrelands; thi Fortiden maae blive den nærværende Tidslærer og Paaminder, og fremfor alt at han besad gode Kundskaber og Statsforfatningens og Statsbestyrelsen Natur og om sit Fædrelands hele naturlige Beskaffenhed, Love og borgerlige Indretninger. Ved ganske smaae Staters Bestyrelse, f. Ex. Genfs, San Mari nos, Krakaus og Hansestædernes, kan man maaske nogenlunde hielpe sig ved sin sunde Menneskeforstand og det daglige Livs Erfaringer; men Bestyrelsen af de egentlige Stater er i vore Dage altfor compliceret, til at nogen kan med Held deeltage i den uden behørig foregaaende Forberedelse og Dannelse. Det er derfor en ængstelig Forestilling at see Staters Vel overgivet til en Forsamling af Mænd, hvorom man kan have Grund til at befrygte at de ere ganske ukyndige om de Gienstande hvorom de skulle afgive deres Stemmer. Ogsaa burde det være et Reqvisit ved enhver Person, som kunde vælges til Repræsentant; at han maatte have aflagt Prøver enten paa Embedsveien eller ved anden Virksomhed for det Offentlige, at han besidder Duelighed og Villighed til at gavne Staten, og har Begreb og Erfaring om Forretningernes Gang; thi Erfaringen har saamange Gange lært at de diærveste Raisonneure blive de sletteste Administrateure, at der er en stor Forskiel paa at snakke og handle; den Erfarne maae saa ofte høre de jammerligste Raisonnements om offentlige Anliggender af saadanne Personer, som ingen Øvelse have i Forretninger; og det er en ganske billig Fordring af Staten og Folket, at de ville først vide hvad et Menneske duer til inden de ville høre hans Raad. Naar en saadan Foranstaltning først var truffet, som kunde give Sikkerhed for at Valget til en repræsentativ Statsforfatning ikke faldt paa de aldeles ukyndige Personer som en Hunt og deslige, saa vilde Qvæstionen og hvorvidt Valgrettigheden skulde betroes de høiere Folkeclasser allene, eller tillige udstrækkes til de lavere, tabe en stor Deel af sin Vigtighed; thi naar først Valgene ikke kunde gaae udenfor en vis foreskreven Kreds af Aandsdannelse og Erfaring; saa blev Faren mindre ved at giøre Valgrettigheden mere almindelig; og saa maatte de offentlige og private Paamindelser til de Vælgende fornemmelig gaae ud paa, at de især søgte at vælge saadanne Personer af denne Kreds, som udmærkede sig ved sund Fornuft i deres Handlemaade, og Sædelighed og borgerlige Dyder i deres Vandel; og ikke de Personer, som føre det store Ord; men tillige føre en uklog eller umoralsk Vandel. Den fierde Gradation i Statsforfatningerne i deres Trappegang fra Østen til Vesten er den Statsforfatning, som er etableret paa hiin Side af Oceanet i de forenede Nordamerikanske Stater, og som synes, at ville stedse mere udbrede sig i den nye Jordens Deel; nemlig den republikanske constitutionelle Statsforfatning, med billedet af et constitutionelt Monarkie; men uden Monark og uden Adel, og med en Unions=Regiering for et Samfund af Friestater. Saadan en Statsforfatning kan være passende for et Folk, som er udbredet over en uopdyrket Jordbund; da den indeholder store Elementer til at opvække Menneskets Aand og anspore dets Virksomhed; men hvor Menneskesamfundets Tilstand ikke kan være i den Grad fremskridende, passer den ikke, da den tillige sætter de menneskelige Lidenskaber i en for stærk Bevægelse; og den vil ufeilbarlig gaae under i en tilkommende Tidsalder, hvori Amerikas Cultur har opnaaet en større Modenheds Periode; hvorpaa varslende Symplomer allerede vise sig. For det af Mennesker opfyldte Europa, med alle sine contrasterende Jnteresser passer en saadan Statsforfatning aldeles ikke, og en saadan extrem Frieheds-Tilstand staaer altid paa Grændsen af Despotiet, og gaaer let over til det østlige Asiens Statsforfatninger, ligesom Amerikas Vestkyst og Asiens Østkyst nærme sig til hinanden. - Les Extremesse touchent.